หุ้นหลุดจองปี 2558
หุ้นน้องใหม่ หรือที่เรียกกันว่าหุ้น IPO ที่ทยอยต่อแถวเข้าซื้อขายในตลาดหลักทรัพย์ ไม่ว่าจะเป็น SET, กองทุน IFF, กอง PFUND/REIT และตลาดหลักทรัพย์เอ็ม เอ ไอ (mai) ในปี 2558 ได้จบสิ้นเป็นที่เรียบร้อยแล้ว
26 ธ.ค. 2558

หุ้นน้องใหม่ หรือที่เรียกกันว่าหุ้น IPO ที่ทยอยต่อแถวเข้าซื้อขายในตลาดหลักทรัพย์ ไม่ว่าจะเป็น SET, กองทุน IFF, กอง PFUND/REIT และตลาดหลักทรัพย์เอ็ม เอ ไอ (mai) ในปี 2558 ได้จบสิ้นเป็นที่เรียบร้อยแล้ว
ปรากฏว่า หุ้นที่หลุดจองส่วนใหญ่อยู่ในตลาดหุ้นหลัก เป็นหุ้นเข้าเทรดในตลาดหลักทรัพย์ (SET) ทั้งสิ้นที่เทรดวันแรกราคาต่ำกว่าจอง มีอยู่ 5 ตัว อาทิ  PLAT, GPSC, ORI, TFG และ SPRC ส่วนอีกหนึ่งตัวไม่พูดถึงก็กระไรอยู่ แม้ว่าวันแรกจะไม่หลุดจองก็ตาม แต่ราคาปิดเทรดวันแรกทำให้นักลงทุนใจเต็นตุบตั๊บ…กันถ้วนหน้า อย่าง SLP ราคาปิดวันแรกเท่ากับราคาจอง แล้ววันถัดมาราคาก็กลับหลุดจองจนถึงล่าสุด…
สำหรับหุ้นที่หลุดจองตัวแรก PLAT เข้าเทรดวันแรกปิดตลาดที่ 6.45 บาท ลดลง 0.95 บาท หรือ 12.84% จากราคาไอพีโอที่ 7.40 บาท ต่อมาGPSCเข้าเทรดวันแรกปิดตลาดที่ 26 บาท ลดลง 1 บาท หรือ 3.70% จากราคาไอพีโอที่ 27 บาท ส่วน ORI เข้าเทรดวันแรกปิดตลาดที่ 8.90 บาท ลดลง 0.10 บาท หรือ 1.11% จากราคาไอพีโอที่ 9 บาท ขณะที่ TFG เข้าเทรดวันแรกปิดตลาดที่ 1.91 บาท ลดลง 0.04 บาท หรือ 2.05% จากราคาไอพีโอที่ 1.91 บาท และ SPRCเข้าเทรดวันแรกปิดตลาดที่ 8 บาท ลดลง 1 บาท หรือ 11.11% จากราคาไอพีโอที่ 9 บาท
ในขณะที่หุ้นที่เข้าตลาด mai ทั้งหมดพ้นจองทั้งสิ้น
นี่อาจเป็นเพราะบริษัทหลัก เข้ามาด้วยเกณฑ์มาร์เก็ตแคป ที่สุ่มเสี่ยงหลุดจอง เพราะจำนวนหุ้นมาก ภาษาตลาดเรียกว่า “หุ้นตัวหนัก” พร้อมกับค่า P/E ค่อนข้างแพงเกินไป
การพยายามขับเคลื่อนให้หุ้นพ้นจากสภาพหลุดจองเมื่อเข้าเทรดวันแรก ถือเป็นภารกิจที่สำคัญของอันเดอร์ไรเตอร์ และ ที่ปรึกษาการเงิน หรือ FA ซึ่งเป็นหนึ่งของกระบวนการนำหุ้นเข้าระดมทุนไอพีโอ
ดังนั้นแนวปฏิบัติเดิมๆ เมื่อก่อนหน้าก็เป็นสิ่งที่ที่ปรึกษาการเงิน นำกลับมาพิจารณาอีกครั้ง สำหรับการตั้งราคาหุ้น IPO ด้วยราคา P/E (ราคาหุ้น/กำไรต่อหุ้น) ไม่เกิน 15 เท่า กับบางช่วง บางจังหวะที่ตลาดหุ้นไม่สดใส ก็ตั้งราคาให้มีส่วนลดกันเยอะหน่อย ราคา IPO อาจจะเหลือต่ำกว่า 15 เท่า ลงมาจนถึงแค่ 10 เท่าเท่านั้น
ขณะที่ปีนี้การระดมทุนที่เน้นไปที่บริษัทขนาดใหญ่มากกว่าบริษัทขนาดเล็ก ในขณะที่แรงกดดันให้บรรยากาศของตลาดหุ้นร่วงลงยาวนานตลอดทั้งปี ทำให้เกิดปรากฏการณ์ที่สวนทางกันเป็นแรงกดดันให้ความสำเร็จของหุ้นต่ำกว่าที่คาดกันเอาไว้อย่างมีนัยสำคัญ
ดังนั้นมีผลการศึกษาและประมวลสาเหตุของการหลุดจองวันแรก และทางแก้ไขเอาไว้หลายประการที่น่าสนใจ ซึ่งจะพบว่าเบื้องหลังของการหลุดจองนั้น มีหลายสาเหตุ และบางอย่างแก้ไขได้ บางอย่างแก้ไขไม่ได้ ดังนี้คือ
 
สาเหตุของการหลุดจองวันแรกของหุ้นที่เข้าซื้อขายในตลาด
 
ตามความเป็นจริงคนที่เกี่ยวข้องกับการนำหุ้นไอพีโอระดมทุนในตลาดนั้น ไม่ว่าจะอยู่กลุ่ม SET หรือ mai ล้วนกลัวหุ้นหลุดจองทั้งนั้น
งานนี้ มองว่าในช่วงครึ่งปีแรกของปี 59 ตลาดหุ้นอาจยังไม่สดใสเท่าที่ควร การบ้านหนักน่าจะเป็น FA ตั้งราคาไอพีโอให้เหมาะสม เพื่อไม่ให้หุ้นหลุดจอง…
…
 
บริษัท/หลักทรัพย์จดทะเบียนเข้าใหม่หลุดจองวันแรก
